เตรียมตัวให้ดี เรียนรู้เทคนิคขั้นสูง
ริมฝีปากที่บางเบา เรียบลื่น และชุ่มชื้นเป็นอุดมคติในการจูบ ก่อนที่คุณจะเริ่มนั้น คุณควรดูให้ดีว่าริมฝีปากของคุณไม่แตกหรือแห้งเกินไป เพราะอาจจะรบกวนอีกฝ่ายและเขาจะเลิกจูบต่อเพราะริมฝีปากของคุณ ถ้าคุณอยากจะทำให้ริมฝีปากของคุณดูอ่อนนุ่มก่อนที่จะเริ่มจูบนั้น คุณสามารถใช้วิธีเร่งรัดได้ดังต่อไปนี้:  ทาลิปมัน (Chapstick) บนริมฝีปากของคุณแล้วเม้มปากเอาไว้ (ถ้าคุณเป็นผู้หญิงและคุณมีลิปมันที่มีกลิ่นหอมก็จะดีมาก) สิ่งที่ควรจะระวังก็คือคุณควรที่จะใช้ลิปมันหรือลิปกลอสอย่างน้อย 1 ชั่วโมงก่อนการจูบ แล้วคู่รักของคุณจะสัมผัสได้ถึงริมฝีปากที่อ่อนนุ่ม โดยไม่มีลิปกลอสฉาบเอาไว้ ดื่มน้ำ ริมฝีปากที่แห้งเป็นสัญญาณของอาการขาดน้ำ ดังนั้น ให้ดื่มน้ำแก้วใหญ่สักแก้วหรือสองแก้ว คุณจะสังเกตได้ว่าริมฝีปากของคุณดูเนียนนุ่มได้ใน 20-30 นาที เลียริมฝีปากของตัวเอง ถ้าคุณอยู่ในสถานการณ์ที่จวนตัว ให้พยายามใช้ลิ้นเลียริมฝีปากของตัวเองแล้วเม้มปาก การทำแบบนี้จะช่วยให้ความชุ่มชื้นได้เล็กน้อยโดยไม่ทำให้ริมฝีปากมันหรือเหนียว คุณยังสามารถเลียริมฝีปากเล็กน้อยในขณะที่ส่งสายตาไปยังคู่รักของคุณได้ . คุณคงไม่อยากมีลมหายใจเหม็นๆ ในตอนที่คุณกำลังจะจูบใครสักคนไม่ว่าจะเป็นการจูบแบบฝรั่งเศสหรือไม่ก็ตาม เพราะปากของคุณจะต้องเปิดเมื่อจูบแบบฝรั่งเศส ดังนั้น ลมหายใจที่สดชื่นเป็นสิ่งที่สำคัญ “อย่างยิ่ง” ให้ฝึกฝนทำความสะอาดช่องปากที่ดี ถ้าคุณรู้ว่าคุณกำลังจะต้องจูบกับใครสักคน ให้ออกไปแปรงฟันหรืออย่างน้อยก็บ้วนปากด้วยน้ำเปล่า   พกหมากฝรั่งหรือลูกอมรสมินต์ติดตัวเมื่อคุณคิดว่ามีโอกาสที่จะต้องจูบกับใครสักคนเมื่อออกไปข้างนอก ถ้าคุณต้องการที่จะบอกอีกฝ่ายเป็นนัยๆ ว่าอยากที่จะจูบ ให้รีบอมหมากฝรั่งหรือลูกอมในห้องน้ำสักพัก การทำแบบนี้จะไม่ทำให้คุณดูชัดเจน “เกินไป” ว่าคุณพร้อมที่จะจูบแล้ว หลีกเลี่ยงอาหารที่ทำให้มีกลิ่นปากหรือมีเศษอาหารตกค้าง โดยเฉพาะกระเทียม กาแฟ หอมหัวใหญ่ นม และข้าวโพด ถ้าคุณอยู่ในช่วงทานอาหารเย็นก่อนที่จะจูบ พยายามวางแผนทานอาหารให้ดี การจูบที่ดี โดยเฉพาะจูบแรกหรือจูบแบบฝรั่งเศสครั้งแรก เป็นการสร้างสายสัมพันธ์และความใกล้ชิดที่สำคัญที่สุด ให้เลือกช่วงเวลาที่เหมาะสมเพื่อให้แน่ใจว่าคุณและคู่รักของคุณต่างมีความคิดที่จะปล่อยตัวเองไปกับการจูบครั้งนี้ คุณควรให้ความเป็นส่วนตัวและต้องรู้สึกโรแมนติกแทนที่จะเครียดหรือกังวล โดยเวลาที่เหมาะสมนั้นขึ้นอยู่กับสถานการณ์ สัญญาณดังต่อไปนี้คือสิ่งที่ควรจดจำเอาไว้:  คุณอยู่ในที่ที่ส่วนตัวมากๆ ไม่ว่าคุณจะอยู่บนระเบียงสองต่อสองหรือนั่งอยู่ที่ม้านั่งในสวน คุณจะต้องไม่กังวลว่าจะมีใครมารบกวนคุณ คู่รักของคุณคอยให้สัญญาณอยู่เสมอ เช่น ไม่ละสายตาไปจากคุณและคอยมองริมฝีปากของคุณ ยืนหรือนั่งใกล้กับคุณมากๆ ภาษากายของพวกเขาจะคอยบอกใบ้ให้คุณรู้ว่าตอนนี้เป็นเวลาที่เหมาะสมสำหรับการจูบหรือไม่ โดยไม่คำนึงถึงเพศของอีกฝ่าย คุณกำลังจบการออกเดทที่ไปได้สวย ไม่ว่าจะอยู่บนรถหรือบนระเบียงล้วนเป็นสถานที่กึ่งส่วนตัวที่เหมาะกับการจูบลา สถานการณ์ดูเหมาะสม ถ้าคุณรู้สึกอยากจะจูบใครสักคนเอามากๆ อย่ากลัวแล้วทำต่อไป (แต่ต้องเตรียมตัวสำหรับความอึดอัดหรือปัญหาที่ตามมาถ้าคุณพบว่าความตั้งใจของคุณไม่ได้เป็นไปตามที่คิดเอาไว้) ขอ ถ้าคุณไม่แน่ใจว่าคู่รักของคุณรู้สึกเช่นเดียวกันหรือไม่ ให้เปิดประเด็นขึ้นมาตรงๆ แม้อีกฝ่ายจะตอบตกลงแบบอึดอัดเล็กน้อย แต่ก็เดินหน้าต่อได้อย่างมั่นใจนั้น ดีกว่าลองเสี่ยงกับการพลาดโอกาสในการจูบกับคนพิเศษของคุณ (การจูบกับคนที่ไม่ต้องการอย่างกระทันหัน) จ้องไปที่ดวงตาของอีกฝ่ายอย่างลึกซึ้ง ถ้าคุณอยากที่จะทำให้ความต้องการของคุณชัดเจน ให้ค่อยๆ ละสายตาจากดวงตาไปยังริมฝีปาก จากนั้นกลับไปมองตาอีกครั้ง คุณสามารถสบตาอย่างลึกซึ้ง จากนั้นละสายตาออกมาสักครู่ แล้วกลับไปสบตาใหม่อีกครั้ง การทำแบบนี้เป็นวิธีแสดงให้คนที่คุณอยากจูบรู้ว่าคุณนั้นเต็มใจที่จะจูบ  ผู้หญิงสามารถใช้วิธีมองไปที่อีกฝ่าย จากนั้นมองต่ำลงมา แล้วมองคิ้วของเขาเพื่อที่จะเพิ่มอารมณ์ยั่วยวนให้มากขึ้น ถ้าคุณรู้สึกตื่นเต้นกับโอกาสในการจูบกับคนอื่นๆ ก็แสดงมันออกมาเลย การยิ้มจะทำให้สถานการณ์ผ่อนคลายและสนุกสนาน และยังช่วยให้รู้สึกปลอดภัยและสบายๆ ดูให้ดีว่ารอยยิ้มของคุณนั้นอ่อนนุ่มและไม่เสแสร้ง นอกจากนี้ต้องไม่บังคับตัวเองและยิ้มกว้างหรือยิ้มมากเกินไป แค่ค่อยๆ คลายริมฝีปากช้าๆ จนกลายเป็นรอยยิ้มขึ้นมา แสดงให้อีกฝ่ายเห็นว่าคุณมีความสุขมากแค่ไหนที่มีเขาหรือเธอในชีวิต จากนั้น ให้สบตาของเขาแล้วละสายตาสักพักหนึ่งก่อนที่จะกลับไปมองใหม่  คุณอาจจะเลือกที่จะยิ้มแบบไม่เห็นฟันแทน ซึ่งจะดูเป็นมิตรมากกว่าดูเป็นการเชื้อเชิญหรือดูโรแมนติก ก่อนที่คุณจะจูบกันนั้น ให้หลับตาด้วย การจูบในขณะที่ลืมตาสามารถบ่งบอกถึงความไม่ซื่อสัตย์และความไม่ไว้ใจกัน นอกจากนี้ การหลับตาจะช่วยให้คุณจดจ่อและเพลิดเพลินไปกับสิ่งที่เกิดขึ้นบนริมฝีปากของคุณเท่านั้น แม้ว่าคุณอาจจะอยากลืมตาและดูว่าอีกฝ่ายเป็นอย่างไร แต่การทำแบบนี้อาจจะไปทำลายบรรยากาศและทำให้ความรู้สึกอยากจูบนั้นหายไปได้ ดังนั้นการหลับตาจะช่วยให้คุณจดจ่ออยู่กับปากของตัวเองและดื่มด่ำไปกับห้วงเวลานี้ ดีกว่าพยายามเฝ้าดูทุกอย่างที่เกิดขึ้นในระยะใกล้ๆ ด้วยสายตา  คุณอาจจะค่อยๆ ลืมตาหลังจากที่การจูบเสร็จสิ้นลงแล้ว อย่าทำปากจู๋มากเกินไปจนเหมือนคุณกำลังจะจูบกับย่าของคุณเอง เพราะไม่เพียงแต่จะเป็นการสื่อสารที่ไม่แสดงความรักแล้ว ยังทำให้คู่รักของคุณจูบแบบฝรั่งเศสกับคุณได้ยากลำบากอีกด้วย ในทางกลับกัน การไม่ขยับปากเลยก็ยังบอกได้ว่าคุณไม่สนใจกับการจูบ วิธีดังต่อไปนี้จะช่วยคุณทำรูปปากได้อย่างเหมาะสม:  ทำปากจู๋เล็กน้อย ด้วยการยื่นริมฝีปากไปข้างหน้าจนคุณรู้สึกว่ากล้ามเนื้อรอบๆ ปากตึง เปิดปากเล็กน้อย แทนที่จะอ้าปากเต็มที่เพื่อจะจูบอย่างรุนแรง ให้ริมฝีปากของคุณเปิดเล็กน้อยพอที่ดุนลิ้นออกมาได้ . ทุกคนล้วนมีการจูบที่แตกต่างกันไปเล็กน้อย และแต่ละคนก็ชอบการจูบที่แตกต่างกัน ดังนั้น ไม่มีการจูบใดที่ “ถูกต้อง” เสมอไป การจูบที่ดีต้องมีการให้และรับ ดังนั้น อ่านภาษากายของอีกฝ่ายให้ดีและสนใจกับสิ่งที่อีกฝ่ายบอกคุณ แล้วทำในสิ่งที่พวกเขาชอบ สิ่งที่สำคัญที่สุดก็คือดูให้ดีว่าอีกฝ่ายนั้นไม่รู้สึกอึดอัดกับความเร็วในการจูบและท่าทางแสดงอารมณ์รักของคุณ   ไม่ใช่ทุกคนที่ชอบถูกจูบด้วยวิธีเดิม แม้ว่าคนรักเก่าของคุณอาจจะชอบการจูบรูปแบบเดียว แต่คนรักใหม่อาจจะไม่ใช่ก็ได้ ดังนั้น คุณต้องเรียนรู้วิธีอ่านสัญญาณและปรับเปลี่ยนรูปแบบการจูบที่จะทำให้คุณทั้งสองรู้สึกสบายใจ ถ้าอีกฝ่ายปฏิเสธหรือรู้สึกอึดอัดขึ้นมา ให้เข้าใจว่าคุณต้องจูบให้ช้าลง ให้อีกฝ่ายได้จูบคุณกลับ และเคลื่อนไหวพร้อมไปกับเขาให้นานเท่าที่คุณไม่รู้สึกอึดอัดกับสิ่งที่พวกเขาทำ ฟังสัญญาณที่บอกว่าอีกฝ่ายรู้สึกดีกับการจูบครั้งนี้มากแค่ไหน ถ้าคุณได้ยินเสียงถอนหายใจหรือคราง หรือพวกเขาจูบคุณกลับด้วยความรุนแรงที่มากขึ้น แสดงว่าคุณมาถูกทางแล้ว ถ้าคุณชอบวิธีที่อีกฝ่ายจูบคุณ ก็บอกให้เขารู้ ถ้าคุณไม่ชอบส่วนไหน ก็ควรบอกให้พวกเขารู้ด้วยเช่นกัน แต่ต้องบอกพวกเขาโดยตรงและชื่นชมพวกเขาถึงสิ่งที่คุณชอบในเวลาเดียวกันด้วย ถ้าอีกฝ่ายจริงใจและเปิดใจกับคุณ พยายามอย่าแสดงออกมากเกินไปหรือเจ็บปวด เพราะจะทำให้คู่รักของคุณรู้สึกลังเลที่จะพูดคุยกับคุณในอนาคต   แม้ว่าการจูบนั้นจะล้มเหลว แต่การจูบก็ยังเป็นความสัมพันธ์ที่ใกล้ชิดถ้าคุณสามารถหัวเราะกับเรื่องนี้ไปด้วยกันได้ สิ่งที่สำคัญก็คือคุณทั้งสองมีความจริงใจที่จะแสดงความรู้สึกและพร้อมจะปรับปรุงร่วมกัน คุณยังควรที่จะบอกอีกฝ่ายว่าพวกเขาน่าดึงดูดขนาดไหน และคุณชอบพวกเขามากขนาดไหน บอกให้ชัดเจนว่าคุณมีความสุขเมื่ออยู่กับเขามากแค่ไหน และการจูบแบบฝรั่งเศสจะสามารถทำได้เป็นธรรมชาติยิ่งขึ้น
ดูแลปากให้ชุ่มชื้น. ดับกลิ่นปาก ดูเวลาที่เหมาะสม. สบตา. ยิ้ม. หลับตา. พยายามทำให้ปากของคุณอยู่ในตำแหน่งที่จูบได้. อ่านภาษากาย สื่อสาร.
https://www.wikihow.com/French-Kiss https://www.wikihow.com/French-Kiss
Making a Move Mastering Advanced Techniques